A film Torontóban aratott sikert az Európai Uniós Filmfesztiválon, mely az elmúlt két hétben 28 EU tagállamból érkezett alkotásokat mutatott be a kanadai metropolisz közönségnek.

Az európai országok torontói konzulátusai és kulturális intézetei évről-évre közösen szervezik a friss filmtermésből válogató fesztivált novemberben.

Az állampolgár torontói vetítésén, mely a kanadai premier volt egyben, Vranik Roland forgatókönyvíró-rendező és Fehér Károly producer személyesen vett részt.

A film eddig is számos sikert aratott filmfesztiválokon: a portugáliai Fantasporto-ról a legjobb forgatókönyv, a kaliforniai Cinequest filmfesztiválról a legjobb filmdráma díját hozta el. Vranik Roland filmjét nemrég az egyetemisták zsűrije díjazta Hágában, Várnában megkapta az Arany Aphrodité fődíjat, Saitamában pedig a zsűri különdíját.

A múlt héten véget ért 17. Los Angeles-i Magyar Filmfesztiválon Az állampolgár elnyerte a legjobb női – Máhr Ágnes – és a legjobb férfi alakítás – dr. Cake-Baly Marcelo amatőrszínész – díját is, továbbá a legjobb film és a legjobb rendező díját.

Magyarnak érzem magam, de a mai napig migránsnak néznek A bissau-guineai származású Cake-Baly Marcelo 1976-ban érkezett Magyarországra tanulni. Képzett közgazdász, de jelenleg villamosvezetőként dolgozik. Ő Az állampolgár című film főszereplője.

A Filmalap támogatással készült dráma forgatókönyvét Vranik Roland és Szabó Iván (Vespa, Viharsarok), az SZFE tanára közösen írta. Az állampolgár a Popfilm produkciójában készült.